Digão

Rodrigo Izecson dos Santos Leite, magħruf aħjar bħala Digão (twieled fl-14 ta' Ottubru 1985) huwa eks-plejer tal-futbol Brażiljan li kien jilgħab bħala difensur. Digão jiġi ħu l-plejer Kaká.

 Karriera 

Digão ngħaqad mat-tim ta' Milan minn São Paulo fis-sajf tal-2004 taħt self mit-tim ta' Sampdoria li kienu ttesserawh minflok il-Milan, minħabba li dawn tal-aħħar kienu laħqu plejers ekstra-komunitarji.

Fl-2005, wara li kien għadda definittivament mal-Milan, ingħaqad b'self mar-Rimini fis-Serie B, fejn magħhom lagħab sal-aħħar tal-istaġun 2006–07. Lura mal-Milan hu lagħab l-ewwel logħba tiegħu fit-telfa ta' Milan ta' 2–1 kontra Catania fl-20 ta' Diċembru 2007, logħba valida mill-Coppa Italia. L-ewwel dehra tiegħu fis-Serje A liebes flokk aħmar u iswed wasal fl-1 ta' Marzu 2008, bħala sostitut għal Marek Jankulovski kontra l-Lazio.

Fit-13 ta' Awwissu 2008, Standard Liège ħabbru li Digão kien se jingħaqad mal-kampjuni Belġjani għal perjodu ta' sena taħt self. Però, wara li weġġa' l-ligamenti tal-irkoppa kellu jibqa' barra mil-logħba għal sitt xhur. Lura l-Italja, hu ssieħeb ma' Lecce, fejn wara biss żewġ logħbiet il-kuntratt tiegħu ġie mħassar sabiex għadda mat-tim ta' Crotone.

Huwa ma lagħab l-ebda logħba mat-tim ta' Crotone, u allura f'Lulju 2010 għadda mat-tim mit-tieni diviżjoni Portugiża, Penafiel.

 Noti

Referenzi

Ħoloq esterni

  Digão fuq TuttoCalciatori

Kategorija:Nies ħajjin
Kategorija:Twieldu fl-1985
Kategorija:Futbolers Brażiljani
Kategorija:Plejers ta' AC Milan
Kategorija:Plejers ta' Rimini Calcio FC
Kategorija:Plejers ta' Standard Liège
Kategorija:Plejers ta' US Lecce
Kategorija:Plejers ta' FC Crotone
Kategorija:Plejers tas-Serie A